
СЪЮЗ НА АРХИТЕКТИТЕ В БЪЛГАРИЯ                   КАМАРА НА АРХИТЕКТИТЕ В БЪЛГАРИЯ         

Изх.№ПД-08/03.06.2014                                                                               Изх.№ ПД-25/03.06.2014
ПИСМО ПОКАНА

AРХИТЕКТУРЕН ФОРУМ ПЛОВДИВ 2014
Уважаеми колеги,

Вече 5 години Камарата на Архитектите в България-регионална колегия Пловдив и 

Съюза на Архитектите в България- дружество Пловдив организират и провеждат Архитектурните форуми на Пловдив. Тези форуми се утвърдиха като форма за поставяне на градски проблеми и идеи за тяхното решаване, като места за изява на пловдивските колеги чрез изложби и архитектурни работилници, като възможност да работим заедно в името на определени каузи.
Идеята ни тази година АРХИТЕКТУРЕН ФОРУМ ПЛОВДИВ 2014 да включва 3 модула:

· МОДУЛ 1 Изложба от Артфотографии на пловдивската съвременна архитектура – пространството пред кино Космос
· МОДУЛ 2 Архитектурна работилница „Кота Култура”, оформяща пространството пред кино „Космос“ като място за експониране на различни видове изкуство и като продължение на инициативата „Кино Космос-място за култура“
· МОДУЛ   3   Изложба на пловдивските архитекти на площад „Централен“
Форумът ще се проведе през месеците септември и октомври по време на
Есенния салон на изкуствата в Пловдив , Нощта на музеите и галериите 12-13 септември 2014 в Пловдив и OAW през месец октомври.
Стартираме с МОДУЛ 1  и МОДУЛ 2
МОДУЛ 1
Артфотографии на пловдивската съвременна архитектура
Би било много интересно да видим как изглеждат съвременните пловдивски сгради и интериори през погледа на артфотографите,  хванали фрагменти и детайли от нашите сгради. Така ще имаме възможност да погледнем от друг ъгъл нещата, които създаваме.
За целта се обръщаме към всички архитекти на Пловдив.  

В срок до 20 юни, всеки, който има  желание  да участва, трябва да се направи заявка в офисите на КАБ или САБ за 1 или 2 свои реализирани в Пловдив -сгради, интериори или дизайнерски предмети. Заявката да съдържа информация за автора и обекта, евентуално снимки, адрес на обекта. Тези заявки ще бъдат дадени на фотографи, завършили художествена фотография, които ще могат да подготвят снимките до 30 август.  Всеки обект ще бъде представен от една фотография. Размерът за разпечатване на снимката ще е  50/70 см върху фолио. Изложбата ще бъде аранжирана на специалните места за постоянни експозиции, подготвени от архитектурните работилници на МОДУЛ 2 в пространството пред кино „Космос“ до 10 септември. 
Колеги, от вас си иска само да прецените и заявите, кой обект бихте искали да видите на изложбата „Арт фотографии на пловдивската съвременна архитектура“
Изложбата ще бъде качена и представена  и в сайта на КАБ РК Пловдив.
Очакваме ви!!!

Дали пък нашата изложба няма да изглежда така ?

МОДУЛ 2 

Архитектурна работилница „Кота Култура” за облагородяване на пространството пред кино „Космос”, продължение на инициативата „Кино Космос- място за култура”. Целта е създаване на място за отдих и външно изложбено пространство (експозиционна площ за различни видове изкуство), която да съживи занемарения площад пред киното и да създаде бъдещо място за изложби, подходящи за провеждането на ежегодния архитектурен форум. Модулните елементи, които ще се изработват, са пейка, фрагмент от настилката, изложбена структура.

Кой?                   

Участници могат да бъдат архитекти, ландшафтни архитекти, студенти по архитектура и ландшафтна архитектура, ученици от ПГАСГ „Арх. Камен Петков”, разпределени в три групи спрямо елемента, който ще се изработва.
Регистрация     

Регистрирането за участие става на и-мейла  на 
КАБ Пловдив   kabplovdiv2@gmail.com            или
САБ Пловдив           sabplovdiv@abv.bg 

В писмото посочете трите си имена, телефон и мейл за връзка и за коя тема бихте искали да участвате. Регистрация ще се извършва до 20 юни. Отборите ще се състоят от 10 човека, като при попълване на бройката в даден отбор, останалите желаещи ще се разпределят в останалите отбори. Изборът ще става по датата на регистрация.
Срокове
· Формиране на екипите  до 30 юни.

· Запознаване, обсъждане и реализация на трите елемента от 30 юни-10 септември. Всеки отбор сам определя времето си за работа и съгласуване на идеите с другите отбори. За дебати и обсъждане САБ и КАБ-РК Пловдив ще осигурят  зала в офиса на ул.”Петко Каравелов”21

· Проектите на архитектурната работилница ще останат за постоянно ползване 

Изисквания:

· Оригинални, провокативни предложения за елементите от градската среда

· Създаване на безопастна, комфортна среда с дълготрайна цел.

· Издръжливост във времето

· Място за почивка (пейка) – оригинално място за отдих, безопастно, мултифункционално, модулно, издръжливо на метеорологични условия

· Фрагмент от настилка (плоча) – издръжлив, оригинален, съобразено с  основната настилка на площадното пространство и главните подходи от ул. „Гладстон”, ул. „Никола Козлев“   и входа на кино „Космос”

· Многофункционалност на изложбената структура – възможност за различни конфигурации, издръжливост, стабилност, подходяща за различни изложби, лесен демонтаж

За всякакви въпроси по двата модула, може да се обръщате на имейлите на:

КАБ РК Пловдив kabplovdiv2@gmail.com или на 

САБ Пловдив      sabplovdiv@abv.bg 

или се обаждайте на тел.032/ 632291  секретар координатор - арх. Стефан Кичев, или  032/ 632293 – г-жа Ненка Николова
                                                                      УС на  КАБ – РК Пловдив 

                                                                      УС на  САБ  – дружество Пловдив
ул.”Петко Каравелов” №21, тел. +359 32 632291   е-mail:  kab_plovdiv@abv.bg, sabplovdiv@abv.bg

